Mustafa je bil sin osmanskega sultana Bajazida I. in Devletšah Hatun, hčerke germijanskega šaha Sulejmana in Mutahhare Abide Hatun. Po Bajazidovem porazu s Timur Lenkom v bitki pri Ankari leta 1402 sta bila Bajazid in Mustafa ujeta. Preživeli štirje Mustafovi bratje so se začeli med seboj vojskovati za oblast v Osmanskem cesarstvu. Bajazid je v ujetništvu leta 1403 umrl, Mustafo pa so po Timur Lenkovi smrti leta 1405 osvobodili. Vrnil se je v Anatolijo in se skrival na ozemlju turških bejlukov.